wickkiey/tamil-wikipedia-chunked huggingface dataset:
# பத்திரிக்கு மொதியானோ

## படைப்புகள்

- *La Place de l'Étoile* (1968)
- *La Ronde de nuit* (1969); ஆங்கில மொழிபெயர்ப்பு: *Night Rounds* (New York: Alfred A. Knopf, 1971)
- *Les Boulevards de ceinture* (1972); ஆங்கில மொழிபெயர்ப்பு: *Ring Roads* (London: Gollancz, 1974)
- *Lacombe Lucien* (1974); Louis Malle உடன் இணைந்து; ஆங்கில மொழிபெயர்ப்பு: *Lacombe, Lucien: The Complete Scenario of the Film* (New York: Viking, 1975)
- *Villa triste* (1975)
- *Livret de famille* (1977)
- *Rue des boutiques obscures* (1978), ஆங்கில மொழிபெயர்ப்பு: *Missing Person* (London: Jonathan Cape, 1980)
- *Une Jeunesse* (1981)
- *Memory Lane* (புதினம், 1981, படங்கள் பியர் லி-தான்
- *De si braves garçons* (1982)
- *Quartier Perdu* (1984); ஆங்கில மொழிபெயர்ப்பு: *A Trace of Malice* (Henley-on-Thames: Aidan Ellis, 1988)
- *Dimanches d'août* (1986)
- *Catherine Certitude* (1988) ஆங்கில மொழிபெயர்ப்பு: *Catherine Certitude* (Boston: David R. Godine, 2000)
- *Remise de Peine* (1988)
- *Vestiaire de l'enfance* (1989)
- *Voyage de noces* (1990); ஆங்கில மொழிபெயர்ப்பு: *Honeymoon* (London: Harvill / HarperCollins, 1992)
- *Fleurs de Ruine* (1991)
- *Un Cirque passe* (1992)
- *Chien de printemps* (1993)
- *Du plus loin de l'oubli* (1995); ஆங்கில மொழிபெயர்ப்பு: *Out of the Dark* (Lincoln: Bison Books / University of Nebraska Press, 1998)
- *Dora Bruder* (1997); ஆங்கில மொழிபெயர்ப்பு: *Dora Bruder* (Berkeley: University of California Press, 1999), *The Search Warrant* (London: Random House / Boston: Harvill Press, 2000)
- *Des inconnues* (1999)
- *La Petite Bijou* (2001)
- *Accident nocturne* (2003)
- *Un pedigree* (2004)
- *Dans le café de la jeunesse perdue* (2007)
- *L'Horizon (புதினம்)* (2010)
- *L'Herbe de nuit (புதினம்)* (2012)
# எலிசபெத் கில்லீஸ்

**எலிசபெத் கில்லீஸ்** (பிறப்பு: ஜூலை 26, 1993) ஒரு அமெரிக்க நாட்டு நடிகை, நடன கலைஞர், குரல் கலைஞர் மற்றும் பாடகர் ஆவார். இவர் நிக்கெலோடியன் தொலைக்காட்சியில் விக்டோரியஸ் போன்ற தொடர்களில் நடித்ததன் மூலம் புகழ் பெற்ற நடிகை ஆனார். இவர் பல பாடல்கள் பாடியுள்ளார் என்பது குறிப்பிடத்தக்கது.
# ஆவ்தோர்ன் விளைவு

**ஆவ்தோர்ன் விளைவு** *(Hawthorne effect)* என்பது நாம் செய்யும் செயல் உற்றுநோக்கப்படுகிறது என்பதை அறிந்த பின்னர் நம்முடைய செயல் திறனை அல்லது துலங்களை சூழ்நிலைக்கேற்றவாறு மாற்றிக்கொள்ளும் வினையைக் குறிக்கிறது . இதை பார்வையாளர் விளைவு என்ற பெயராலும் அழைக்கலாம் ) குறிப்பாக மாறிலிகளுக்கிடையிலான உறவுகள் தொடர்பான ஆய்வின் ஒற்றுமையை இது வலிமையற்றதாக்குகிறது .  
அமெரிக்காவின் இலினோயிசு மாநிலத்திலுள்ள துணைநகரமான சியாரோவின் ஆவ்தோர்ன் தொழிற்சாலையில் பணியாளர்களின் தேவைகள் மீது கவனம் செலுத்தினால் உற்பத்தி அதிகமாகும் என்று எல்டன் மேயோ மற்றும் பலரால் ஆய்வின் முடிவாக விளக்கப்பட்டது. ஒளியூட்ட மாற்றம் வேலை நேரம், இடைவேளை நேரம் போன்ற வேலைக் கட்டமைப்பில் மாற்றம் உள்ளிட்ட மாற்றங்கள் மூலம் இந்த ஆய்வு மேற்கொள்ளப்பட்டது.  
லாண்ட்சுபெர்கர் கொடுத்ததைப் போன்ற பிற்கால பொருள் விளக்கங்கள் புதுமையும் அவற்றில் இருந்து அதிகரித்த கவனமும் தொழிலாளர்களின் உற்பத்தித்திறனில் தற்காலிக அதிகரிப்புக்கு வழிவகுக்கும் என்று பரிந்துரைத்தன. இந்த விளக்கம் ஆவ்தோர்ன் விளைவு என்று அழைக்கப்பட்டது. இது புதுமை / இடையூறு விளைவு என குறிப்பிடப்படும் ஒரு நிகழ்வை ஒத்ததாகும் .
# ஆவ்தோர்ன் விளைவு

## வரலாறு

ஆவ்தோர்ன் விளைவு என்ற சொற்றொடர் என்றி ஏ லேண்ட்சுபெர்கெர் என்பவரால் உருவாக்கப்பட்டது. 1924-1932 ஆம் ஆண்டு காலப்பகுதியில் ஆவ்தோர்ன் தொழிற்சாலையில் மேற்கொள்ளப்பட்ட சோதனைகளை பகுப்பாய்வு செய்யும்போது இந்த சொற்றொடரை இவர் கட்டமைத்தார், ஆவ்தோர்ன் தொழிற்சாலை அதன் தொழிலாளர்கள் அதிகமான ஒளியில் உற்பத்தி அதிகமாக செய்கிறார்களா அல்லது குறைந்த அளவிலான ஒளியில் அதிக உற்பத்தி செய்கிறார்களா என்பதைப் பார்க்க ஒரு ஆய்வுக்குழுவை நியமித்திருந்தது. மாற்றங்கள் செய்யப்படும்போது தொழிலாளர்களின் உற்பத்தித்திறன் மேம்படுவதாகத் தோன்றி மேலும் ஆய்வு முடிந்ததும் சரிந்தது. பணியில் ஈடுபடும் போது பணியாளர்களுக்கு ஊக்கமளித்தால் செய்யும் பணியில் அதிக ஈடுபாட்டுடன் செயல்படுவார்கள் .
# விக்கிப்பீடியா:உங்களுக்குத் தெரியுமா/அக்டோபர் 15, 2014

- புகழ்பெற்ற சீன இணையவழி வணிகத்தளங்களின் குழுமமான அலிபாபா குழுமத்தின் செயல் தலைவர் **ஜாக் மா** (படம்).
- வார்ப்பிரும்பில் இருந்து திறந்த உலைக்கல அடுப்பில் குறைந்த செலவில் எஃகு தயாரிக்க முதன் முதலில் பயன்படுத்தப்பட்ட தொழிற்துறை செயல்முறை **பெசிமர் செயல்முறை**.
- **சரபேந்திர பூபாலக் குறவஞ்சி**, தஞ்சாவூரை ஆட்சி செய்த இரண்டாம் சரபோஜியைத் தலைவனாகக் கொண்டு எழுதப்பட்ட குறவஞ்சி நூல்.
- பாப்லோ பிக்காசோ வரைந்த 4,249 ஓவியங்கள் பார்செலோனாவில் உள்ள **பிகாசோ அருங்காட்சியகத்தில்** காட்சிப்படுத்தப்பட்டுள்ளன.
- **குடும்பப் பெயர்**, உருசியா, சீனா, சப்பான், கொரியா, மடகாசுக்கர், வியட்நாம் போன்ற நாடுகளிலும், இந்தியாவின் சில பகுதிகளிலும் சூட்டிய பெயருக்கு முன் சேர்க்கப்படுகிறது.
# பிளேஃபுல் கிஸ்

**பிளேஃபுல் கிஸ்** இது ஒரு தென் கொரியா நாட்டு தொலைக்காட்சி தொடர். இந்த தொடரில் கதாநாயகியாக ஜுங் சோ மின் மற்றும் கதாநாயகனாக கிம் ஹ்யுன்-ஜூங் நடித்துள்ளனர். இவர்களுடன் லீ டே சுங், லீ சி-யூங் உள்ளிட்ட பலர் நடித்துள்ளனர்.  
இந்த தொடர் 1 செப்டம்பர் 2010ஆம் ஆண்டு முதல் 21 அக்டோபர் 2010ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 21:55 மணிக்கு ஒளிபரப்பாகி 16 அத்தியாயங்களுடன் நிறைவடைந்தது.
# பிளேஃபுல் கிஸ்

## தமிழில்

இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 10 செப்டம்பர் 2014ஆம் ஆண்டு முதல் 13 அக்டோபர் 2014ஆம் ஆ
ண்டு வரை திங்கள் முதல் வெள்ளி வரை தினமும் இரவு 7 மணிக்கு புதுயுகம் தொலைக்காட்சியில் ஒளிபரப்பானது.
# இணையியச் சிக்கலெண் மூலத் தேற்றம்

கணிதத்தில் **இணையியச் சிக்கலெண் மூலத் தேற்ற**த்தின்படி (*complex conjugate root theorem*), மெய்யெண் கெழுக்களுடன், ஒரு மாறியில் அமைந்த பல்லுறுப்புக்கோவையின் ஒரு மூலம் சிக்கலெண்ணாக இருந்தால், அச் சிக்கலெண்ணின் இணையியமும் அதற்கு இன்னொரு மூலமாக இருக்கும்.  
;தேற்றத்தின் கூற்று
மெய்யெண் கெழுக்களுடன், ஒரு மாறியில் அமைந்த பல்லுறுக்கோவை *P* எனில்:
:*a*&nbsp;+&nbsp;*bi* என்ற சிக்கலெண் இப் பல்லுறுப்புக்கோவைக்கு ஒரு மூலம் எனில். அதன் இணையியச் சிக்கலெண்ணான *a*&nbsp;−&nbsp;*bi* ம், *P* இன் மற்றொரு மூலமாகும்.  
இத் தேற்றத்தின் வாயிலாக, பல்லுறுப்புக்கோவைகளுக்கு சிக்கெண் மூலங்கள் இருந்தால் அவை இணையியச் சிக்கலெண் சோடியாகத்தான் இருக்கும் என்பதையும், பல்லுறுப்புக்கோவையின் படி ஒற்றையெண்ணாக இருந்தால் அதற்கு குறைந்தபட்சம் ஒரு மெய்யெண் மூலமாவது இருக்கும் என்பதையும் அறிந்து கொள்ளலாம் (இரண்டாவது முடிவை இடைநிலை மதிப்புத் தேற்றத்தைக் கொண்டும் நிறுவலாம்).
# இணையியச் சிக்கலெண் மூலத் தேற்றம்

## எடுத்துக்காட்டுகள்

- <math>x^2+1=0 </math>
:<math>x^2+1 = (x+i)(x-i) </math>
:ஃ மூலங்கள்: <math>\pm i \,</math>  
- <math>x^2-4x+5=0 </math>
:<math>x^2-4x+5 = (x-\overline {2+i})(x-\overline{2-i}) </math>
:ஃ மூலங்கள்: <math>2 \pm i \,</math>  
- <math>x^3-3x^2+4x-2=0 </math>
:<math>x^3-3x^2+4x-2 = (x-1)(x^2-2x+2) = (x-1)(x-\overline {1+i})(x-\overline{1-i}) </math>
:ஃ மூலங்கள்: <math>1, \, 1 \pm i \,</math>  
இந்த எடுத்துக்காட்டிலுள்ள பல்லுறுப்புக்கோவையின் படி (3) ஒற்றையெண்ணாக உள்ளது. மேலும், மூன்று தீர்வுகளில் இரண்டு இணையியச் சிக்கலெண்களாகவும் ஒன்று மெய்யெண்ணாகவும் இருப்பதைக் காணலாம்.
# இணையியச் சிக்கலெண் மூலத் தேற்றம்

## விளைவுகள்

- எந்தவொரு ஒற்றையெண் படியுடைய, மெய்யெண் சதுர அணியும் குறைந்தபட்சம் ஒரு ஐகென் மதிப்பாவது கொண்டிருக்கும்.
:எடுத்துக்காட்டாக, செங்குத்து அணியின் ஐகென் மதிப்புகள் 1 அல்லது −1 ஆகும்.
- பல்லுறுப்புக்கோவைகளில், மெய்யெண்ணல்லாத காரணிகள் சோடிகளாக அமைகின்றன; மேலும் அவற்றைப் பெருக்கினால் மெய்யெண் கெழுக்களைக் கொண்ட இருபடிப் பல்லுறுப்புக்கோவை கிடைக்கிறது. சிக்கலெண் கெழுக்களையுடைய பல்லுறுப்புக்கோவைகளை முதற்படிக் காரணிகளாகக் காரணியாக்கம் செய்யலாம் என்பதால்,  
:மெய்யெண் கெழுக்களுடைய ஒவ்வொரு பல்லுறுப்புக்கோவையும் காரணியாக்கம் செய்யப்படும்போது அக் காரணிகளின் படியானது அதிகபட்சம் இரண்டுக்கு மேலானதாக இருக்காது. அதாவது, அக் காரணிகள் முதற்படிக் காரணிகளாகவோ அல்லது இருபடிக் காரணிகளாகவோ மட்டுமே அமையும்.  
;எடுத்துக்காட்டு
பல்லுறுப்புக்கோவை <math> x^3 - 7x^2 + 41x - 87\, </math> இன் மூலங்கள்:
::<math> 3,\, 2 + 5i,\, 2 - 5i,</math>  
காரணிகளின் வடிவில்:
::<math> (x - 3)(x - 2 - 5i)(x - 2 + 5i).\,</math>  
கடைசி இரு காரணிகளையும் பெருக்கிச் சுருக்கக் கிடைப்பது:
::<math> (x - 3)(x^2 - 4x + 29).\,</math> (சோடியாக அமையும் ஒரு பல்லுறுப்புக்கோவையின் மெய்யெண்ணல்லாத காரணிகள் இரண்டும் பெருக்கப்படும்போது, மெய்யெண் கெழுக்களுடைய இருபடி பல்லுறுப்புக்கோவை கிடைக்கிறது)
# இணையியச் சிக்கலெண் மூலத் தேற்றம்

## எளிய நிறுவல்

இத் தேற்றத்தின் ஒரு நிறுவல்:  
: <math>P(z) = a_0 + a_1z + a_2z^2 + \cdots + a_nz^n</math> (இங்கு *a*<sub>*r*</sub> அனைத்தும் மெய்யெண்கள்)  
*P* இன் ஒரு மூலம் சிக்கலெண் *&zeta;* (*P*(*&zeta;*)&nbsp;=&nbsp;0) எனில், அதன் இணையியச் சிக்கலெண் <math>P(\overline{\zeta}) </math> மற்றொரு மூலம் என்பதை நிறுவ வேண்டும். அதாவது <math>P(\overline{\zeta}) = 0</math> எனக் காட்ட வேண்டும்.  
*P*(*&zeta;*)&nbsp;=&nbsp;0 எனில்,
: <math>a_0 + a_1\zeta + a_2\zeta^2 + \cdots + a_n\zeta^n = 0\,</math>  
இதனைப் பின்வருமாறு எழுதலாம்:
: <math>\sum_{r=0}^n a_r\zeta^r = 0. \quad (1)</math>  
;நிறுவல்
: <math>P(\overline{\zeta}) = \sum_{r=0}^n a_r\(\overline{\zeta}\)^r</math>
: <math>= \sum_{r=0}^n a_r\(\overline{\zeta}\)^r = \sum_{r=0}^n a_r \overline{\zeta^r} = \sum_{r=0}^n \overline{a_r\zeta^r} = \overline {\sum_{r=0}^n a_r\zeta^r} = \overline{0} = 0.</math> (இணையியச் சிக்கலெண்களின் பண்புகள் மற்றும் சமன்பாடு களின்படி)  
அதாவது,
: <math>P(\overline{\zeta}) = a_0 + a_1\overline{\zeta} + a_2\(\overline{\zeta}\)^2 + \cdots + a_n\(\overline{\zeta}\)^n = 0.</math>
# விக்கிப்பீடியா:உங்களுக்குத் தெரியுமா/அக்டோபர் 8, 2014

- **வானியல் கடிகாரம்** (படம்) சூரியன், நிலவு, விண்மீன் குழாம்கள், முக்கிய கோள்கள் போன்ற வானியல் பொருள்களின் தொடர்பு நிலைகளை தன்னுடைய முகப்பில் காண்பிக்கும்.
- **இணைச் சிக்கலெண்கள்** சமமான மெய்ப்பகுதிகளையும், குறியில் மட்டும் எதிராகவும் அளவில் சமமாகவும் உள்ள கற்பனைப் பகுதிகளையும் கொண்டிருக்கும்.
- வால்மீகி இராமாயணத்தை அடிப்படையாகக் கொண்டு இராசகோபாலாச்சாரி தமிழில் எழுதிய இராமாயணம் **சக்கரவர்த்தித் திருமகன்**.
- **ஜினி குறியீடு** என்பது ஒருநாட்டு குடிமக்களின் வருமான முரண்பாட்டை அளக்க உதவும் ஒரு குறியீடு.
- போதிய அளவு ஒளி கிடைக்காத பூக்கும் தாவரங்கள் தாவரத் தண்டு பலவீனமாகி நீட்சியடைந்தும், அடர்த்தியில்லாத சிறிய இலைகளைக் கொண்டும் வெளிறிய மஞ்சள் நிறமாகவும் காணப்படுவது **வைநிறமாதல்** எனப்படுகிறது.
# சீபூத்தீ (நகரம்)

**சீபூத்தீ நகரம்**(, அல்லது ஜீபூத்தீ நகரம் எனப்படுவது , , ), சிபூட்டி நாட்டின் தலைநகரமும் மிகப்பெரிய நகரமும் ஆகும். இது தஜோரா வளைகுடாவில் கடற்கரைப் பகுதியான சிபூட்டி பிரதேசத்தில் அமைந்துள்ளது. சுமார் 600,000 மக்கள் தொகையைக் கொண்ட இந்நகரில் நாட்டின் மக்கட்டொகையில் அறுபது வீதமானோர் வசிக்கின்றனர். 1888 இல் ஆட்சி புரிந்த சோமாலிய, அபார் சுல்தான்களிடமிருந்து பிரெஞ்சுக்காரர்களால் குத்தகைக்குப் பெறப்பட்ட பிரதேசத்தில் இந்நகரம் அமைக்கப்பட்டது.  
அமைவிடத்தின் அடிப்படையில் ஏற்பட்ட பெயரான தஜோரா வளைகுடாவின் முத்து என அழைக்கப்படும் இந்நகரம் உலகில் அதிக கப்பற் போக்குவர்த்து நடைபெறும் பாதைகளுக்கு அண்மையாக அமைந்துள்ளது. இதனால் கப்பல்கள் எரிபொருள் நிரப்புவதற்கும் கப்பல்களுக்கிடையே பொருட்களை மாற்றுவதற்குமான நிலையமாக இந்நகரம் விளங்குகின்றது.
# எசுப்பானிய தன்னாட்சி சமூகங்கள்

**தன்னாட்சி சமூகங்கள் ** (, ) 1978ஆம் ஆண்டு இயற்றப்பட்ட எசுப்பானிய அரசியலமைப்பின்படி நிறுவப்பட்ட முதல்நிலை அரசியல் மற்றும் நிர்வாக பிரிவுகளாகும். எசுப்பானிய நாட்டில் உள்ள பல்வேறு நாட்டினரையும் மண்டலங்களையும் ஒன்றிணைக்க அவர்களுக்கு தன்னாட்சியை உறுதிசெய்யும் நோக்கோடு இந்தப் பிரிவுகள் உண்டாக்கப்பட்டன.  
முழுமையான நாட்டிற்கு மட்டுமே இறையாண்மை இருப்பதால் (தேசிய அல்லது நடுவண் அரசு இயந்திரங்களால் செயற்படுத்தப்படுவதால்) இந்தச் சமூகங்களுக்கு இறையாண்மை இல்லை. அதாவது எசுப்பானியா ஓர் கூட்டாட்சி அல்ல; ஆட்சி மிகவும் பரவலாக்கப்பட்ட ஒருமுக அரசு ஆகும். சமூகங்களுக்கு அதிகாரப் பகிர்வு கொடுக்கப்பட்டுள்ளது; அரசியலமைப்பில் விதிக்கப்பட்ட எல்லைகளுக்குள் தன்னாட்சி உரிமை வழங்கப்பட்டுள்ளன.  
எசுப்பானியாவில் மொத்தம் 17 தன்னாட்சி சமூகங்களும் 2 தன்னாட்சி நகரங்களும் உள்ளன; இவை கூட்டாக "**தன்னாட்சிகள்**" என அறியப்படுகின்றன.
# டாக்டர். ஜியோ (மென்பொருள்)

**டாக்டர். ஜியோ (Dr.Geo)** என்பது கட்டற்ற ஊடாடும் வடிவவியல் மென்பொருள். இதனை ஹிலாரி பெர்னாண்டஸ் என்பவர் 1996 இல் வடிவவியல் கற்றலுக்கான தொழில்நுட்பத்தை குனு பொது மக்கள் உரிமத்தின் கீழ் உருவாக்கினர். இந்த மென்பொருளைக் கொண்டு வடிவவியல் உருவங்கள், கோடுகள், மாற்றங்கள், அவதானிப்புகள், புள்ளியல், பேரளவு கட்டுமான ஆய்வுகள் என அனைத்தையும் தொழில்நுட்ப வரைதல் (Technical Drawing) மூலம் கொடுக்கின்றது. இது மர்பிக் கிராபிகின் அமைப்பில் இயங்குகிறது. ஒரு தாளில் படங்களை வரைந்து அவற்றின் கோணம், பட்டம், பன்மை, முனைகள் ஆகியவற்றை விளக்க உதவுகிறது. மேலும், இது கணித ஆசிரியர்கள் வடிவவியலை குனூ பொதுமக்கள் உரிமத்தில் எளிதாக கற்று தர உதவும். இதன் நிரல் இடைமுகம் எளிமையான வழிமுறைத் தொடரமைப்பில் வழங்கப்பட்டுள்ளது.
# சூரியன் பண்பலை வானொலி

**சூரியன் எப். எம்** சன் குழுமத்தினால் தமிழ்நாட்டில் இயக்கப்படும் பண்பலை வானொலி ஆகும். இந்தியாவின் பிற பகுதிகளில் இக்குழுமம் **ரெட் எப் எம்** என்ற பெயரில் பண்பலை வானொலியை நடத்துகிறது. இரண்டு வணிகப் பெயர்களிலும் இணைந்து இந்தியாவின் மிகப்பெரும் வானொலி ஒலிபரப்பு நிறுவனங்களில் ஒன்றாக சன் குழுமம் இருக்கிறது.  
ரெட் எப்.எம் 93.5 அலைவரிசையில் இயங்கும் வானொலி ஆகும். புனே, மும்பை, டெல்லி, கொல்கத்தா, இந்தூர், போபால், பெங்களூர், மைசூர், மங்களூர், அலகாபாத்து, வாரணாசி போன்ற நகரங்களில் ஒலிபரப்பு செய்யப்படுகிறது. முதலில் 2002 ஆம் ஆண்டு துவங்கப்பட்டபொழுது ஆங்கிலம் மற்றும் இந்தி பாடல்கள் ஒலிபரப்பப்பட்டன. பின்னர் முழு நேர இந்தி வானொலியாக மாற்றப்பட்டது. இந்த வானொலியின் 48 சதவித பங்குகளை சன் குழுமத்தின் தலைவர் கலாநிதி மாறன் இந்தியா டுடே நிறுவனத்திடம் இருந்து வாங்கினார். அஸ்ட்ரோ, என்.டி. டீ .வீ ஆகியோரும் இதன் பங்குதாரர்கள் ஆவர். ஆகஸ்ட் 14, 2009 ஆம் ஆண்டு சூரியன் எப். எம் என்ற பெயரில் தொடங்கப்பட்டு, பின் ரெட் எப்.எம் என பெயர்மாற்றம் செய்யப்பட்டு 38 நகரங்களில் ஒலிபரப்பப்படுகிறது. தமிழகத்தில் சூரியன் எப். எம் என்ற பெயரில் ஒலிபரப்பு செய்யப்படுகின்றது.
தமிழகத்தில் சேலம் மற்றும் வேலூர் மாவட்டங்களில் 93.9 மெகாஹெர்ட்சு மற்றும் ஈரோடு மாவட்டத்தில் 91.9 மெகாஹெர்ட்சு அலைவரிசையில் ஒலிபரப்பாகிறது.
# சூரியன் பண்பலை வானொலி

## வானொலி நிலையங்கள்

| சூரியன் எப்.எம் 93.5, 91.3 & 93.9 மெகாஹெர்ட்சு |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| - | தமிழ்நாடு | தமிழ் | சென்னை | திருச்சி | கோயம்புத்தூர் | மதுரை | திருநெல்வேலி | தூத்துக்குடி | புதுச்சேரி | சேலம் | ஈரோடு | வேலூர் |
# பேராயரின் அல்காலா டி எனேரசு அரண்மனை

**பேராயரின் அல்காலா டி எனேரசு அரண்மனை** (எசுப்பானிய மொழி: *Palacio Arzobispal de Alcalá de Henares*) என்பது எசுப்பானியா நாட்டில் அல்காலா டி எனேரசு நகரில் அமைந்துள்ள ஒரு அரண்மனை. இது பண்பாட்டு ஆர்வமிக்கச் சொத்தாக (*Bien de Interés Cultural*) 1931 ஆம் ஆண்டு ஆறிவிக்கப்பட்டது.
# மகதலேனா மரியாள் தேவாலயம் (டோரேலகூனா)

**மகதலேனா மரியாள் தேவாலயம்** (எசுப்பானிய மொழி: *Iglesia de la Magdalena*) என்பது எசுப்பானியா நாட்டில் டோரேலகூனா நகரில் அமைந்துள்ள கோதிக் முறையில் கட்டப்பட்ட ஒரு அரண்மனை. இது கலாச்சார நன்மைக்கான (*Bien de Interés Cultural*) சின்னமாக 1983 ஆம் ஆண்டு அறிவிக்கப்பட்டது.  
இங்கு ஒரு நடு கூடமும் இரண்டு நடைபாதைகளும் கோதி முறையில் வடிவமைக்கப்பட்ட பெட்டகத்துடன் உள்ளது. இங்குள்ள மணி கோபுரம் 15 ஆம் நூற்றாண்டில் கட்டப்பட்டது.  
2014 ஆம் ஆண்டில் புனரமைப்பு பணியின் போது பதினாறாம் நூற்றாண்டில் ஸ்பானிஷ் கலைஞர்களால் உருவாக்கப்பட்ட வரைபடங்கள் மற்றும் கல்வெட்டுகள் மறுமலர்ச்சி பலிபீடத்தின் பின் கண்டுபிடிக்கப்பட்டது.
# கிம் கியுன் யுங்

**கிம் கியுன் யுங்** (பிறப்பு: ஜூன் 6, 1986) என்பவர் ஒரு தென் கொரிய நாட்டு நடிகர், பாடலாசிரியர் மற்றும் பாடகர் ஆவார். இவர் 'எஸ்.எஸ்501' என்ற ஆண் இசைக்குழுவில் உறுப்பினராக உள்ளார் மற்றும் கொரிய நாடகங்களான பாய்ஸ் ஓவர் பிளவர்ஸ் (2009) மற்றும் பிளேஃபுல் கிஸ் (2010) ஆகியவற்றில் நடித்துள்ளார்.  
இவர் 2005 இல் 'எஸ்.எஸ்501'என்ற இசைக்குழுவுடன் அறிமுகமான பிறகு, கிம் தனது முதல் கொரிய தனி ஆல்பமான பிரேக் டவுனை 2011 இல் வெளியிட்டார், மேலும் இவரது முதல் ஜப்பானிய தனி ஆல்பமான அன்லிமிடெட் என்ற பாடலை 2012 இல் வெளியிட்டார். இவரது வணிக வெற்றியின் காரணமாக, இவர் தென் கொரியாவின் மிகப்பெரிய நட்சத்திரங்களில் ஒருவராகக் 2010 களின் முற்பகுதியில் கருதப்பட்டார்.
# கிம் கியுன் யுங்

## ஆரம்ப வாழ்க்கை மற்றும் கல்வி

இவர் ஜூன் 6, 1986 அன்று சியோலில் பிறந்தார். இவர் இசை சார்பில் ஒரு தொழிலைத் தொடர உயர்நிலைப் பள்ளியை விட்டு வெளியேறினார். பின்னர் அவர் தனது உயர்நிலைப் பள்ளித் தேர்வில் தேர்ச்சி பெற்று கியோங்கி பல்கலைக்கழகத்தில் சேர்ந்தார். வேலையில் கவனம் செலுத்துவதற்காக பல்கலைக்கழகத்தை விட்டு வெளியேறிய பிறகு, இவர் 2011 இல் மேடை தயாரிப்பு மேலாண்மை படிப்பதற்காக சுங்வூன் பல்கலைக்கழகத்தில் இணைந்தார்.
# கிம் கியுன் யுங்

## தனிப்பட்ட வாழ்க்கை

கிம்மின் முதல் மகன் 2015 இல் இவரது முன்னாள் காதலியுடன் பிறந்தது. பின்னர் பிப்ரவரி 27, 2022 அன்று ஒரு கச்சேரியின் போது, கிம் தனது பிரபலம் அல்லாத காதலியுடன் தனது திருமணத்தை அறிவித்தார். பின்னர், கிம்மின் நிறுவனம் செய்தியை உறுதிப்படுத்தியது.  
இவரது நிறுவனத்தின்படி, இவர்கள் திருமண விழா நடத்தாமல், தங்கள் திருமணத்தைத் தொடர்ந்தனர். ஜூலை 21, 2022 அன்று, கிம்மின் மனைவி கர்ப்பமாக இருப்பதை அவர்களின் நிறுவனம் உறுதி செய்தது. பின்னர் இவரது இரண்டாவது மகன் ஜூலை 29, 2022 அன்று பிறந்தார்.
# லீ மின் ஹோ

**லீ மின் ஹோ** (பிறப்பு: ஜூன் 22, 1987) என்பவர் ஒரு தென் கொரியா நாட்டு நடிகர், வடிவழகர் மற்றும் பாடகர் ஆவார். இவருக்கு உலகம் முழுவதும் ரசிகர்கள் உள்ளன என்பது குறிப்பிடத்தக்கது. இவர் பாய்ஸ் ஓவர் பிளவர்ஸ், தி ஹெர்ஸ், சிட்டி ஹண்டர் மற்றும் தி கிங்: ஏடேர்னல் மொணர்ச், பச்சிங்கோ போன்ற பல தொலைக்காட்சி தொடர்களில் நடித்ததன் மூலம் உலக புகழ் பெற்ற நடிகர் ஆனார். இவர் பல பாடல்கள் பாடியுள்ளார் என்பது குறிப்பிடத்தக்கது.  
இவரின் தொலைக்காட்சி வாழ்க்கையின் வெற்றி இவரை ஒரு சிறந்த கொரியன் நட்சத்திரமாக நிலைநிறுத்தியது; இவர் சமூக ஊடகங்களில் அதிகம் பின்தொடரும் தென் கொரிய நடிகர் ஆவார். 2013 இல் ஷாங்காய், மற்றும் 2014 இல் ஹாங்காங்கில் மெழுகு உருவத்தை உருவாக்கிய முதல் கொரியப் பிரபலமாக இவர் ஆவார்.
# லீ மின் ஹோ

## ஆரம்பகால வாழ்க்கை

லீ மின் ஹோ ஜூன் 22, 1987ஆம் ஆண்டு சியோலில் பிறந்தார். இவர் சிறுவயதில் ஒரு கால்பந்து விளையாட்டு வீரராக வரவிருப்பி முன்னாள் விளையாட்டுவீரரான சா பும் குன் குழுவில் சேர அழைப்பு வந்தது ஆனால் சர்ந்தர்ப்ப சூழ்நிலை காரணமாக லீயால் செல்ல முடியவில்லை. இவர் உயர்கல்வி படிக்கும் தருணத்தில் நடிப்புத்துறைக்கு வந்தார். இவர் திரைப்படம் மற்றும் கலைப்பிரிவில் கொங்குக் பல்கலைக்கழகத்தில் பட்டம் பெற்றார்.
# லீ மின் ஹோ

## திரைப்படங்கள்

- 2008: பப்ளிக் எனிமி ரிட்டர்ன்ஸ்
- 2008: ஆவர் ஸ்கூல் ஈ.டி.
- 2015: கங்கணம் ப்ளுஸ்
- 2016: பவுண்டரி ஹண்டர்ஸ்
# லீ மின் ஹோ

## சின்னத்திரை

- 2003: ஷார்ப்
- 2004: நான்ஸ்டாப் 5
- 2005: ரெசிபி ஒப் லவ்
- 2006: சீக்ரெட் கேம்பஸ்
- 2007: மச்கேறேல் ரன்
- 2007: ஐ ஆம் சாம்
- 2008: கெட் அப்
- 2009: பாய்ஸ் ஓவர் பிளவர்ஸ்
- 2010: பெர்சொனால் டேஸ்ட்
- 2011: சிட்டி ஹண்டர்
- 2012: ஃபெய்த்
- 2013: தி ஹெர்ஸ்
- 2016: லெஜண்ட் ஒப் த ப்ளூ சே
- 2022: பச்சிங்கோ
# கிம் பூம்

**கிம் சாங் பூம்** (பிறப்பு: ஜூலை 7, 1989) என்பவர் ஒரு தென் கொரியா நாட்டு நடிகர், வடிவழகர் மற்றும் பாடகர் ஆவார். இவர் பாய்ஸ் ஓவர் பிளவர்ஸ் (2009), டேல் ஆஃப் தி நைன் டெயில்டில் (2020) லா இசுகூல் (2021), கோஸ்ட் டாக்டர் (2022) மற்றும் டேல் ஆஃப் த நைன் டெயில்ட் 1938 (2023) போன்ற தொடரிகளில் நடித்துள்ளார்.
# கிம் பூம்

## ஆரம்ப வாழ்க்கை மற்றும் கல்வி

கிம் சாங் பூம் என்பவர் ஜூலை 7, 1989 இல், தென் கொரியாவின் சியோலில் பிறந்தார். இவர் சுங்-ஆங் பல்கலைக்கழகத்தில் திரைப்படம் மற்றும் நாடகங்களில் பயின்றார்.
# கிம் பூம்

## தொழில்

கிம் "சர்வைவல் ஸ்டார் ஆடிஷனில்" சேர்ந்தார், மேலும் நூற்றுக்கணக்கான போட்டியாளர்களில் 6வது இடத்தைப் பிடித்தார். இருப்பினும், அவர் 20 வயதிற்குட்பட்டவர் என்பதால், அவரால் போட்டியில் தொடர முடியவில்லை. இருப்பினும் இந்த நிகழ்ச்சி இவருக்கு பல வாய்ப்புகளைத் கொடுத்தது, மேலும் இவர் தொலைக்காட்சித் தொடர்களில் பல பாத்திரங்களில் நடிக்க வழிவகுத்தது. இவர் 2006 ஆம் ஆண்டு ஒளிபரப்பான ஹை கிக்! என்ற தொடரின் மூலம் நடிகராக அறிமுகமானார்.  
இவரது முதல் ஒலித்தட்டு ஆல்பமான 'ஹோம்டவுனை' ஜூன் 20, 2012 அன்று வெளியானது. அத்துடன் இவரது முதல் தனி இசை நிகழ்ச்சியான 'கிம் பீம் ஜப்பான் லைவ் 2012', டோக்கியோவின் ஷினகாவா பிரின்ஸ் விடுதியில் நிகழ்ந்தது.
# கிம் பூம்

## தனிப்பட்ட வாழ்க்கை

இவர் பிப்ரவரி 2012 இல், ஜெரிபிசி தொலைக்காட்சியில் நாடகமான படம் படம் என்ற தொடரில் அவரது பாத்திரத்திற்காக பயிற்சியின் பின்னர் அவர் அனுபவித்த வியத்தகு எடை இழப்பு காரணமாக அவர் முதுமை மூட்டழற்சி வலியால் அவதிப்படுவதாக கிம்ஸின் நிறுவனம் அறிவித்தது.  
கிம் சக நடிகர்களான லீ மின் ஹோ மற்றும் யுங் இல்-வூ ஆகியோருடன் நெருங்கிய நண்பர் ஆவார்.
# கிம் பூம்

## தனிப்பட்ட வாழ்க்கை

### உறவுமுறை

இவர் நவம்பர் 1, 2013 அன்று, 'காடஸ் ஆஃப் ஃபயர்' என்ற தொடரில் இவருடன் நடித்த சக நடிகையான மூன் கியூன்-யங்குடன் டேட்டிங் செய்து கொண்டிருந்தார் என்பது தெரியவந்தது. பின்னர் மே 15, 2014 அன்று, அவர்கள் தங்கள் 7 மாத நீண்ட உறவை முறித்துக் கொண்டதாக ஊடகங்கள் தெரிவித்தன. இரு நடிகர்களின் நிறுவங்களும் செய்தியை உறுதிப்படுத்தின: "அவர்கள் நீண்ட காலத்திற்கு முன்பு பிரிந்துவிட்டனர், ஆனால் நல்ல நண்பர்களாகவும் ஆதரவான சக ஊழியர்களாகவும் இருக்க முடிவு செய்துள்ளனர்".  
இவர் மார்ச் 29, 2018 அன்று, நடிகை ஓ இயோன்-சியோவுடன் கிம் உறவில் இருப்பது உறுதி செய்யப்பட்டது. இருப்பினும், சில மாத டேட்டிங்கிற்குப் பிறகு அவர்கள் பிரிந்ததாகக் கூறப்படுகிறது.
# மா. வி. காமத்

** எம். வி. காமத்** பிரசார் பாரதியின் முன்னாள் தலைவர். மேலும் முதுபெரும் பத்திரிக்கையாளரும் ஆவார். எம். வி. காமத் தனது 93 ஆவது வயதில், 09-10-2014 அன்று உடுப்பியில் (கர்நாடகம்) மரணமடைந்தார். 1921 ஆம் ஆண்டு பிறந்த காமத் பத்திரிகைத் துறையில் முத்திரை பதித்தவர். 1969 முதல் 1978 வரை டைம்ஸ் ஆப் இந்தியா நாளிதழின் வாஷிங்டன் பொறுப்பாளராக காமத் பதவி வகித்துள்ளார். அதே சமயம் அவர் தி இல்லசுடிரேட்டட் வீக்லி ஆப் இந்தியா இதழின் செய்தி ஆசிரியராகவும் பதவி வகித்துள்ளார்.  
பத்திரிகைத் துறையில் அவரது சிறந்த பங்களிப்பைக் கௌரவிக்கும் வகையில் அவருக்கு 2004 ஆம் ஆண்டிற்கான பத்ம பூசண் விருது வழங்கப்பட்டது.  
நரேந்திர மோதி வாழ்க்கை வரலாறு குறித்த, “Narendra Modi — The Architect of a Modern State” என்ற புத்தகத்தை 2009-ல் எழுதியுள்ளார்.
.
# பாசுக்கு மக்கள்

**பாசுக்கு** மக்கள் (*Basque*, ; ) பிரனீசு மலைத்தொடரின் மேற்கு பகுதியில் பிஸ்கே விரிகுடாவின் கடலோரத்தில் வடக்கு-மத்திய எசுப்பானியாவிலும் தென்மேற்கு பிரான்சிலும் விரவியுள்ள, வழமையாக பாசுக்கு நாடு என அறியப்படுகின்ற, நிலப்பகுதியில் வாழ்ந்துவரும் உள்நாட்டு இனக் குழுவினர் ஆவர்.  
இவர்களை:
- *யுசுகல்டுனாக்* (Euskaldunak) என்று பாஸ்க் மொழியிலும்
- *வாசுக்கோ * (Vasco) என எசுப்பானியத்திலும்
- *பாஸ்க் * (Basque) என ஆங்கிலத்திலும் பிரான்சியத்திலும்
- *பாஸ்கோ * (Basco) என போர்த்துக்கேயத்திலும் அழைக்கின்றனர்.
# பிஸ்கே விரிகுடா

**பிஸ்கே விரிகுடா** (*Bay of Biscay*, (, ) என்பது வடகிழக்கு அத்திலாந்திக்குப் பெருங்கடலில் செல்டிக் கடலுக்கு தெற்கே அமைந்துள்ள விரிகுடாவாகும். இது பிரான்சின் மேற்கு கடலோரத்தில் பிரெஸ்ட்டுக்குத் தெற்கிலிருந்து எசுப்பானிய எல்லை வரையிலும், எசுப்பானியாவின் வடக்குக் கடலோரத்தில் ஓர்டெகா முனைக்கு மேற்கு வரையும் பரவியுள்ளது.  
இங்கு சராசரி ஆழம் ஆகும்;மிகவும் ஆழமான பகுதி ஆழத்தில் உள்ளது.  
அத்திலாந்திக்குப் பெருங்கடல் பகுதியில் மிகவும் மோசமான வானிலை நிலவும் இடங்களில் பிஸ்கே விரிகுடாவும் ஒன்றாகும். இங்கு சூறாவளிகளும் புயல்களும், குறிப்பாக குளிர் காலத்தில், எழுவதுண்டு. அண்மைக்காலம் வரை இங்கு பல கப்பல்கள் புயல்களால் உடைக்கப்பட்டுள்ளன; பலர் உயிரிழந்துள்ளனர். தற்கால நவீன கப்பல்களும் வானிலை அறிக்கைகளும் இச்சூழலை மேம்படுத்தியுள்ளன.
# பிஸ்கே விரிகுடா

## முதன்மை நகரங்கள்

பிஸ்கே விரிகுடா ஓரமாக அமைந்துள்ள நகரங்கள்:
- பிரான்சு: பிரெஸ்ட், நாந்து, லா ரோசெல், பொர்தோ, பயோன், பியாரிட்சு.
- எசுப்பானியா: டொனோசுத்தியா-சான் செபாசுத்தியன், பில்போ, சான்தான்தேர், கிகோன், அவிலெசு.
# கோபுலு

**கோபுலு** (*Gopulu*) என்கிற **எஸ். கோபாலன்** (18 சூன் 1924 - 29 ஏப்ரல் 2015) தமிழகத்தின் புகழ்பெற்ற ஓவியர்களுள் ஒருவர்
# கோபுலு

## ஓவியராதல்

கோபாலன் தஞ்சாவூரில் பிறந்தவர். இளம் வயதில் ஓவியத்தின் மீதான ஆர்வத்தால், குடந்தை ஓவியக் கல்லூரியில் சேர்ந்தார். ஓவியர் மாலியின் ஓவியங்களால் கவரப்பட்டு, அவரைக் குருவாக ஏற்றுக்கொண்டார். 1941 இல் மாலியை சந்தித்து, அவரது ஆதரவில் வளர்ந்து ஓவியரானார். திருவையாறு தியாகராயரின் வீட்டில், அவர் பூசை செய்த இராமர் பட்டாபிசேகப் படத்தை அங்கிருந்தே நேரடியாக வரையச்சொன்னார் மாலி. 1942ஆம் ஆண்டு ஆனந்த விகடன் தீபாவளி மலரில் இந்த ஓவியம் இடம்பெற்றது. கோபாலனை கோபுலுவாக்கினார் மாலி.
# கோபுலு

## பணிகள்

1945 முதல் ஆனந்த விகடனில் முழுநேர ஓவியப் பணியின் அமர்ந்தார். தேவனின் துப்பறியும் சாம்பு சித்திரக் கதைகளுக்கும் அவரது ஏனைய புதினங்களுக்கும் ஓவியங்கள் வரைந்தார். கொத்தமங்கலம் சுப்புவின் *தில்லானா மோகனாம்பாள்* புதினத்துக்கு ஓவியங்கள் வரைந்து உயிரூட்டினார். சாவியின் *வாஷிங்டனில் திருமணம்* தொடருக்கு உயிரோட்டமுள்ள கேரிகேச்சர்-களை வரைந்து புகழ்பெற்றார். எழுத்தாளர் சாவி எழுதிய பயண இலக்கியத் தொடருக்காக அவருடன் இணைந்து அஜந்தா குகைகள், எல்லோரா, தில்லி, செய்ப்பூர், மற்றும் கல்கத்தா ஆகிய இடங்களுக்கு சென்றார். இருபதாயிரம் நகைச்சுவைத் துணுக்குகளை வெளிக் கொணர்ந்துள்ளார்.  
1963இல் பத்திரிக்கைத் துறையிலிருந்து விளம்பரத் துறைக்கு மாறினார். 1972 ஆம் ஆண்டில் கோபுலு ஆட் வேவ் அட்வெர்ட்டைசிங் என்ற பெயரில் சொந்த விளம்பர நிறுவனம் ஒன்றை ஆரம்பித்தார். குங்குமம் இதழுக்கும், சன் தொலைக்காட்சிக்கும் சின்னங்களை வரைந்து கொடுத்தார். பின்னர், விளம்பரத் துறையில் இருந்து விலகி, சார்பற்ற ஓவியராக கல்கி, அமுதசுரபி, ஆனந்த விகடன், குங்குமம் ஆங்கியவற்றுக்கு ஓவியங்கள் வரைந்தார்.
- முரசொலி விருது
- எம். ஏ. சிதம்பரம் செட்டியார் விருது
- வாழ்நாள் சாதனையாளர் விருது (பகடிப்பட ஓவியர்களுக்கான இந்தியக் கழகம், பங்களூர்)
# கோபுலு

## இறப்பு

இவர் 29 ஏப்ரல் 2015 அன்று சென்னையில் காலமானார்.
# கோபுலு

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# நோபல் அமைதி மையம்

**நோபல் அமைதி மையம்** (*Nobel Peace Center*, ) நோர்வேயின் ஒஸ்லோவில் அமைதிக்கான நோபல் பரிசு மற்றும் அதன் உன்னதக் கொள்கைகளை வெளிப்படுத்த அமைக்கப்பட்ட காட்சியகம் ஆகும். இந்த மையம் போர், அமைதி, பிணக்குத் தீர்வு குறித்து பண்பாடும் அரசியலும் கலந்த ஈடுபாடு, உரையாடல் மற்றும் நினைப்புகளைப் பரிமாறிக் கொள்ளும் அரங்கமாகவும் விளங்குகிறது.  
இந்த மையம் அமைதிக்கான நோபல் பரிசு பெற்றவர்களையும் அவர்களது பணிகளையும் காட்சிப்படுத்துவதோடு ஆல்பிரட் நோபல்லின் வரலாற்றையும் மற்ற நோபல் பரிசுகளைக் குறித்த குறிப்புகளையும் வழங்குகிறது. இதற்காக பல்லூடக ஊடாடும் தொழினுட்பம், கண்காட்சிகள், சந்திப்புகள், விவாதங்கள், நாடகங்கள், கச்சேரிகள் மற்றும் மாநாடுகள் நடத்தப்படுகின்றன; வழமையான வழிகாட்டப்பட்ட சுற்றுலாவும் கல்வித் திட்டங்களும் கூடுதலாக உள்ளன.  
நோபல் அமைதி மையம் நோபல் பவுண்டேசன் குழுமத்தின் ஓர் நிறுவனமாகும். இது பன்னாட்டு நிர்வாகத்தையும் நோபல் பரிசு வழங்கும் விழாவையும் ஒருங்கிணைக்கிறது. பென்டே எரிக்சன் நோபல் அமைதி மையத்தின் தற்போதைய இயக்குநராவார்.  
நோபல் அமைதி மையத்தை சீர்மிகு அரசர் நோர்வேயின் ஐந்தாம் ஹரால்டு 2005இல் துவக்கி வைத்தார். துவக்க விழாவிற்கு நோர்வே மற்றும் சுவீடனின் அரச குடும்பத்தினர் வருகை தந்திருந்தனர். இதுவரை (1 அக்டோபர் 2009 வரை) 400,000 வருகையாளர்கள் வந்துள்ளனர். 1872இல் கட்டப்பட்ட ஓசுலோ மேற்கு தொடருந்து நிலையத்தில் (1989இல் அது நிறுத்தப்பட்ட பிறகு) நோபல் அமைதி மையம் அமைந்துள்ளது. ஓசுலோ ஹாலை அடுத்து துறைமுகத்தை எதிர்நோக்கியவாறு அமைந்துள்ள இந்த மையத்தில்தான் ஒவ்வொரு ஆண்டும் திசம்பர் 10 அன்று அமைதிக்கான நோபல் பரிசு வழங்கும் விழா நடைபெறுகிறது.  
பிரித்தானிய கட்டிட வடிவமைப்பாளர் டேவிட் அட்யாயே மையத்தின் வடிவமைப்பிற்கும் வண்ணக்கலவைக்கும் பொறுப்பாவார்.அமெரிக்க வடிவமைப்பாளர் டேவிட் இசுமால் அதிநவீன கருவி அமைப்புகளுக்கு பொறுப்பேற்றுள்ளார். நோர்வேயின் பண்பாட்டு அமைச்சகம், தனியார் புரவலர்கள், நுழைவு கட்டணம் மூலமாக இந்த மையம் நிதி பெறுகிறது. தற்காலிக கண்காட்சிகள் நடத்த அனுமதிக்கப்படுகிறது.
# கிம் ஜோன்

**கிம் ஜோன்** (பிறப்பு: பெப்ரவரி 3, 1984) ஒரு தென் கொரிய நாட்டு நடிகர், விளம்பர நடிகர் மற்றும் பாடகர் ஆவார். இவர் பாய்ஸ் ஓவர் பிளவர்ஸ், என்ட்லேஸ் லவ் போன்ற தொடர்களில் நடித்ததன் மூலம் புகழ் பெற்ற நடிகர் ஆனார். இவர் 2014ஆம் ஆண்டு லுபின் III என்ற திரைப்படத்தில் நடித்துள்ளார். இவர் பல பாடல்கள் பாடியுள்ளார் என்பது குறிப்பிடத்தக்கது.
# கிம் ஜோன்

## ஆரம்ப வாழ்க்கை

கிம் 2007ஆம் ஆண்டு ரி மாஸ் என்ற ஆண்கள் குழுவில் பாடகர் மற்றும் பாடல் எழுத்தாளராக கொரியன் பொழுதுபோக்கு துறையில் அறிமுகமானார். 2009 ஆம் ஆண்டு ஒளிபரப்பான பாய்ஸ் ஓவர் பிளவர்ஸ் என்ற தொடரில் நான்கு கதாநாயகர்களில் ஒருவராக நடித்தார், அந்த தொடர் மிகவும் வெற்றி பெற்றது அந்த தொடரில் இவர் தனது குழுவுடன் பாடலும் பாடியுள்ளார். என்ட்லேஸ் லவ் (2014), சிட்டி ஒப் தி சன் (2015) போன்ற சில தொடர்களில் நடித்தார்.  
2013ஆம் ஆண்டு இவர் நடித்த பாய்ஸ் ஓவர் பிளவர்ஸ் என்ற தொடரில் தமிழில் மொழிமாற்றம் செய்யப்பட்டு புதுயுகம் தொலைக்காட்சியில் ஒளிபரப்பானது. என்பது குறிப்பிடத்தக்கது.
# கைலாசு சத்தியார்த்தி

## பிறப்பு

கைலாசு சத்யார்த்தி 1954-ஆம் ஆண்டில், மத்தியப்பிரதேச மாநிலத்தில், விதிஷா நகரத்தில் பிறந்தார். இவர் தந்தை காவல்துறையில் காவலராக இருந்தவர். அவர் கைலாசு சிறுவயதாக உள்ள போதே மரணமடைந்து விட்டார்.  
இளம்பருவத்தில் சில விருந்தினர்களை அழைத்திருந்தார். அவர்கள் உணவைச் சமைத்தது தாழ்த்தப்பட்ட மக்கள் என்று அறிந்ததால் உணவு உட்கொள்ளாமல் இடையிலேயே சென்று விட்டனர். அந்நிகழ்ச்சியால் பாதிக்கப்பட்டு தன் குடும்பப் பெயரான சர்மா என்பதை விடுத்து சத்தியார்த்தி என்பதை அதற்குப் பதில் சூட்டிக்கொண்டார். உலகளவிலான தன்னார்வல அமைப்புகள், ஆசிரியர்கள், தொழிற்சங்கங்களின் கூட்டணியான இதன் பன்னாட்டு பரிந்துரைப்பு *சிறுவர் தொழிலாளர் மற்றும் கல்விக்கான அமைப்பான பன்னாட்டு மையத்தில்* (ICCLE) இணைந்து பணியாற்றினார். தெற்கு ஆசியாவில் சிறுவர் தொழிலாளர்களை ஈடுபடுத்தாது தயாரிக்கப்பட்ட கம்பளங்களை தரம் காட்டவும் கட்டுப்படுத்தவும் *ரக்மார்க்கு* என்ற முதல் சுயச்சான்றிதழை அறிமுகப்படுத்தினார். (இது தற்போது *குட் வீவ்* எனப்படுகிறது). பின்னர் ஐரோப்பாவிலும் அமெரிக்காவிலும் இத்தகைய சான்றிதழ் கொண்ட கம்பளங்களையே வாங்க 1980களிலும் 1990களிலும் பரப்புரை ஆற்றினார். சமூக அக்கறையுள்ள நுகர்வுக்கும் வணிகத்திற்குமான விழிப்புணர்வுக்காகப் போராடினார். இந்த இயக்கத்தின் தாக்கத்தாலும் வெற்றியாலும் உலகளவில் தயாரிப்பு மற்றும் வழங்கல் துறைகளில் மேம்பாடு ஏற்பட்டது.  
சத்தியார்த்தி புது தில்லியில் வாழ்கிறார். இவருடன் மனைவி, மகள், மகன் மற்றும் மருமகன் வாழ்ந்து வருகின்றனர். தன்னால் காப்பாற்றப்பட்ட சிறுவர்களையும் தனது குடும்பத்தில் ஒருவராகப் பேணி வருகிறார்.
# கைலாசு சத்தியார்த்தி

## விருதுகள்

சத்தியார்த்தியை பலதரப்பட்ட குறும்படங்கள், சின்னத்திரை நிகழ்ச்சிகள், விழிப்புணர்வு திரைப்படங்கள் இவரின் சேவையான குழந்தைத் தொழிலாளர் ஒழிப்பு முறையை முன்னிலைப்படுத்தின. இவர்தம் சீரியப் பணிக்கு தேசிய, பன்னாட்டு விருதுகளைப் பெற்றுள்ளார்.  
- 2014: நோபல் பரிசு 2014 [1/2]
- 2009: ஜனநாயக பாதுகாவலர் விருது (ஐக்கிய அமெரிக்கா)
- 2008: அல்போன்சா கொமின் சர்வதேச விருது (ஸ்பெயின்)
- 2007: இத்தாலிய செனட் பதக்கம் (2007)
- 2007: ஐக்கிய அமெரிக்காவின் நவீன அடிமை முறை ஒழிக்கும் நாயகர் பட்டியலில் இடம்பெறல்
- 2006: விடுதலை விருது (ஐக்கிய அமெரிக்கா)
- 2002: வால்லென்பெர்க் பதக்கம், மிச்சிகன் பல்கலைக்கழகத்தால் வழங்கப்பட்டது
- 1999: ஃப்ரெட்ரிக் எபெர்ட் ஸ்டிஃப்டங் விருது (செருமானி)
- 1998: தங்கக் கொடி விருது (நெதர்லாந்து)
- 1995: ராபர்ட் எஃப். கென்னடி மனித உரிமைகள் விருது (ஐக்கிய அமெரிக்கா)
- 1995: தி ட்ரம்ப்டர் விருது (ஐக்கிய அமெரிக்கா)
- 1994: தி ஆக்னெர் சர்வதேச அமைதிக்கான விருது (செருமானி)
- 1993: அசோகா ஃபெல்லொ தேர்வு (ஐக்கிய அமெரிக்கா)
# லீ பியுங் ஹுன்

**லீ பியுங் ஹுன்** (பிறப்பு: ஜூலை 12, 1970) ஒரு தென் கொரிய நாட்டு நடிகர் ஆவார். இவர் ஹீரோ, ஐ சா த டெவில், ஜி.ஐ. ஜோ: ரிட்டாலியேசன், ரெட் 2 போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.
# கிரனடா பெருங்கோவில்

**கிரனடா பெருங்கோவில்** (ஆங்கிலம்: Granada Cathedral; எசுப்பானியம்: Catedral de Granada, Catedral de la Anunciación) என்பது எசுப்பானியாவின், கிரநா டா நகரத்தின் மத்தியில் அமைந்துள்ள ஒரு பெருங்கோவில் ஆகும். கிரனடா திருச்சபையின் ஆசனப்பெருங்கோயில் இதுவாகும். இது ஒரு உரோமன் கத்தோலிக்கப் பெருங்கோவிலாகும். இதனுடைய கட்டுமானப்பணிகள் 1156 ஆம் ஆண்டில் ஆரம்பமாகி 1561 ஆம் ஆண்டு நிறைவுற்றன.
# அல்மெரியா பெருங்கோவில்

**அல்மெரியா பெருங்கோவில்** (ஆங்கிலம்: Cathedral of Almería; எசுப்பானியம்: Catedral de Almería) என்பது எசுப்பானியாவின், அல்மெரியா எனும் இடத்தில் அமைந்துள்ளது இப்பெருங்கோவில் ஒரு உரோமன் கத்தோலிக்கப் பேராலயம். அல்மெரியா திருச்சபையின் ஆசனப்பெருங்கோவில் இதுவாகும்.  
இப்பெருங்கோவில் கோதிக் மற்றும் மறுமலர்ச்சிக் கால கட்டிடக்கலை வடிவங்களில் 1524 ஆம் ஆண்டு தொடக்கம் 1562 வரை கட்டப்பட்டது. இதன் இறுதி மணி 1805 ஆம் ஆண்டில் கட்டப்பட்டது.
# நயினாதீவுக் கல்வெட்டு

**நயினாதீவுக் கல்வெட்டு** என்பது, யாழ்ப்பாணக் குடாநாட்டுக்கு அப்பால் அமைந்துள்ள நயினாதீவில் உள்ள அம்மன் கோயிலில் உள்ள ஒரு கல்வெட்டு ஆகும். கல்லின் இரண்டு பக்கங்களிலும் பொறிப்புக்களைக் கொண்டிருந்த இக்கல்வெட்டு, இரண்டாக உடைந்த நிலையிலேயே கண்டெடுக்கப்பட்டது. கீழ்ப்பகுதி கோயில் சுவரின் ஒரு பகுதியாகக் கட்டப்பட்டுள்ளது. மற்றப் பகுதி கோயில் கட்டப்பட்ட காலத்தில் சிற்பிகள் தமது ஆயுதங்களைத் தீட்டுவதற்காகப் பயன்பட்டதனாற் போலும் ஒரு பக்கத்து எழுத்துக்கள் வாசிக்க முடியாதபடி அழிந்து போய்விட்டன. ஆனால், இத்துண்டின் பின்பக்கம் நிலத்துடன் இருந்ததால் எழுத்துக்கள் சேதமடையாமல் தப்பிவிட்டன.  
1920களில் வெளிவந்த *பண்டைய யாழ்ப்பாணம்* *(Ancient Jaffna)* என்னும் தனது ஆங்கில நூலில் இது பற்றிக் குறிப்பிட்ட செ. இராசநாயகம், அதன் உள்ளடக்க வாசிப்பையும் அடிக்குறிப்பாக வெளியிட்டார்.  
முதலாம் பரக்கிரமபாகு என்னும் சிங்கள அரசனால் வெளியிடப்பட்ட இக்கல்வெட்டுத் தமிழ் மொழியிலும், சில பகுதிகள் சமசுக்கிருத மொழியிலும் உள்ளன. இதன் எழுத்தமைதி கொண்டும், பராக்கிரமபாகுவின் ஆட்சிக் காலத்தை அடிப்படையாக வைத்தும் இக்கல்வெட்டு 12 ஆம் நூற்றாண்டில் பொறிக்கப்பட்டது எனக் கருதப்படுகிறது. பிறநாட்டு வணிகர்களுக்கான வசதிகள், வரிகள் என்பன குறித்து இக்கல்வெட்டு எடுத்துக் கூறுகிறது. நெடுந்தீவு, நயினாதீவு போன்ற பகுதிகளில் வணிகக் கப்பல்கள் அடிக்கடி கரைதட்டிச் சேதம் அடைந்து வந்ததால், நயினாதீவில் இது பொறிக்கப்பட்டிருக்கலாம் என இராசநாயகம் கருதினார். ஆனால், இது ஊர்காவற்றுறையிலேயே முதலில் பொறிக்கப்பட்டது என்றும் பின்னர் பிற்காலத்தில் இது நயினாதீவுக்குக் கொண்டு போயிருக்கலாம் என்பதும் இந்திரபாலாவின் கருத்து.
# திருக்குற்றாலநாத சுவாமி கோயில் வரலாறும் பண்பாடும் (நூல்)

**திருக்குற்றாலநாத சுவாமி கோயில் வரலாறும் பண்பாடும்** நூல் முனைவர் சொ.சுப்பிரமணிய கவிராயர் எழுதி உலகத் தமிழாராய்ச்சி நிறுவனத்தால் வெளியிடப்பட்ட நூல்.இந்து சமய அறநிலையத் துறையின் நிதியுதவி பெற்று வெளியிடப்பட்ட நூல்.  
திருக்குற்றாலநாதர் திருக்கோயிலின் வடிவமைப்பு, தொன்மை, தனிச்சிறப்பு, வழிபாடு, பண்பாட்டுக்கூறுகள், சார்புக்கூறுகள் பற்றிய ஆய்வின் ஆய்வு முடிவுகள் நூலாக அமைந்துள்ள நூல்.
# இலங்கையில் சங்ககால நாணயங்கள்

**இலங்கையில் சங்ககால நாணயங்கள்** என்னும் இக்கட்டுரை இலங்கையில் கண்டுபிடிக்கப்பட்ட சங்ககால நாணயங்கள் பற்றியது. சங்ககாலம் எனப் பொதுவாகக் கருதப்படும் கிமு 3 ஆம் நூற்றாண்டு முதல் கிபி 3 ஆம் நூற்றாண்டு வரையிலான 600 ஆண்டுக் காலப் பகுதியில் மூவேந்தர்கள் என அழைக்கப்பட்ட சேர, சோழ, பாண்டிய மன்னர்கள் நாணயங்களை வெளியிட்டனர். இவ்வாறான நாணயங்களுட் பல இலங்கையின் பல பாகங்களிலும் கிடைத்துள்ளன.
# இலங்கையில் சங்ககால நாணயங்கள்

## வரலாற்றுப் பின்னணி

தமிழ் நாட்டுக்கும் இலங்கைக்கும் இடையில் மிகப் பழைய காலம் முதலே பல்வேறு வகையான தொடர்புகள் இருந்து வந்துள்ளன. சிங்கள இனத்தைத் தொடக்கியவர்கள் என நம்பப்படும் விசயனும் அவனது 700 நண்பர்களும் பாண்டிய நாட்டில் இருந்து பெண்களை வரவழைத்து மணம் புரிந்து கொண்டதாக மகாவம்சம் என்னும் சிங்களவரின் வரலாற்று நூல் கூறுகிறது. அத்துடன், தமிழ் நாட்டில் பழங்காலத்தில் நிலவிய நுண்கற்கால, பெருங்கற்காலப் பண்பாட்டை ஒத்த பண்பாட்டைக் காட்டும் தொல்பொருட்கள் இலங்கையில் பல இடங்களில் கிடைத்துள்ளன. சங்ககாலப் பகுதியில் தமிழ் நாட்டுக்கும் இலங்கைக்கும் இடையே வணிகத் தொடர்புகள் இருந்ததைக் காட்டும் சான்றுகளும் இலங்கையில் கிடைத்துள்ளன.  
தமிழ் நாட்டு வணிகர்கள் பெரும்பாலும் இலங்கையின் வடக்கு, வட மேற்குக் கரையோரங்கள் ஊடாகவே வணிகம் நடத்தி வந்தனர். இதனால், இது தொடர்பான தொல்லியற் சான்றுகளும் இப்பகுதியில் அதிகம் கிடைக்கின்றன.
# இலங்கையில் சங்ககால நாணயங்கள்

## சங்ககால நாணயங்கள்

சங்ககாலத்தில் தமிழ்நாட்டில் வெளியிடப்பட்ட நாணயங்கள் சதுர, நீள்சதுரச் செப்புக் காசுகள்; பெருவழுதிக் காசுகள், ஆண்டிப்பட்டிக் காசுகள், மாக்கோதைக் காசுகள், கொல்லிப்புறைக் காசுகள், குட்டுவன்கோதைக் காசுகள் போன்ற பெயர்களால் அறியப்படுகின்றன. பல சங்ககால நாணயங்களில் மன்னர் பெயர் எதுவும் இல்லை. இவற்றின் பின்புறம் காணப்படும் அவர்களின் குலச் சின்னங்களை அடிப்படையாக வைத்தே நாணயங்கள் அடையாளம் காணப்படுகின்றன. சோழர் நாணயங்களில் முன்பக்கம் யானையும் பின்பக்கத்தில் புலி உருவமும் பொறிக்கப்பட்டன. முன்பக்கத்தில் யானையும் பின்பக்கத்தில் பனை மரமும் பொறிக்கப்பட்டவை சேரர் நாணயங்கள். முன்புறம் யானையும் பின்புறத்தில் மீனும் பொறிக்கப்பட்ட நாணயங்கள் பாண்டியர் நாணயங்கள். மன்னர் பெயர் பொறிக்கப்பட்ட சில நாணயங்களும் உள்ளன. இவற்றுள் பெருவழுதி, எதிரன், அதிரன், சேந்தன், கொல்லிரும்புறை போன்ற பெயர்களுடன் கூடிய நாணயங்கள் அடங்கும். குட்டுவன் கோதை, மாக்கோதை ஆகியோர் வெளியிட்ட நாணயங்களில் மன்னனின் பெயரும் உருவமும் காணப்படுகின்றன.
# இலங்கையில் சங்ககால நாணயங்கள்

## இலங்கையில் கிடைத்த நாணயங்கள்

இலங்கையில் சோழரும் பாண்டியரும் வெளியிட்ட சங்ககால நாணயங்கள் கிடைத்துள்ளன. சேரரின் நாணயங்கள் எதுவும் இதுவரை கிடைக்கவில்லை. சோழரினதும், பாண்டியரதும் நாணயங்கள் இலங்கையின் பண்டைக்காலத் தலைநகரமான அநுராதபுரம், மன்னாருக்கு அருகில் பெரிய வணிகத் துறைமுகமாக விளங்கிய மாதோட்டம், யாழ் குடாநாட்டில் முக்கிய நகரமாக விளங்கிய கந்தரோடை ஆகிய இடங்களிலும் பூநகரியிலும், கிடைத்துள்ளன. இவற்றுள்ளும் பாண்டியர் வெளியிட்ட நாணயங்களே அதிகம். இங்கே சில சோழ நாணயங்களும் கிடைத்துள்ளன.
# இலங்கையில் சங்ககால நாணயங்கள்

## இலங்கையில் கிடைத்த நாணயங்கள்

### பூநகரி

1989-95 காலப் பகுதியில் ப. புஷ்பரட்ணத்தின் ஆய்வுகளில் இப்பகுதியில் இருந்து 19 சங்ககால நாணயங்கள் கிடைத்தன. இவற்றுள் 17 பாண்டியர் நாணயங்கள். இரண்டு சோழர் வெளியிட்டவை.
# பாண்டியன் வங்கி

**பாண்டியன் வங்கி** (*Pandyan Bank*) தமிழ்நாட்டின் மதுரையில் 1946ஆம் ஆண்டு திசம்பர் 11 அன்று எஸ்.என்.கே.சுந்தரம் அவர்களால் நிறுவப்பட்ட தனியார்த்துறை வங்கியாகும்.  
திசம்பர் 2, 1963இல் கனரா வங்கியுடனான இணைப்பு செயலாக்கத்திற்கு வந்தது. கையகப்படுத்தப்படும்போது பாண்டியன் வங்கிக்கு 800 பணியாளர்களும் 83 கிளைகளும் இருந்தன.
# பஞ்சதந்திரம்

**பஞ்சதந்திரம்** என்பது சமஸ்கிருத மொழியில் எழுதப்பட்ட கதைகள் செய்யுள்களின் தொகுப்பாகும். இது விஷ்ணு சர்மா என்பவரால் கி.மு 200-ல் எழுதப்பட்டதாகச் சொல்லப்படுகிறது. பஞ்ச தந்திரக் கதைகள் பொழுது போக்குக் கதைகள்போலத் தோன்றினும் அரசியற் சூழ்ச்சி பற்றிய மூலக் கொள்கைகளைத் தெளிவுபடுத்தும் கதைகளாகவே இருக்கின்றன. இந்தக் கதைகள் ஒவ்வொன்றும் அரசியற் சூழ்ச்சியின் ஏதாவது ஒரு விளக்கத்தை அளிப்பதாகவே இருக்கிறது. இதில் அரசநீதியின் மையக்கருத்துக்கள் விலங்குக் கதைகளின் மூலம் சொல்லியுள்ளன. இதில் ஐந்து முதன்மையான கருத்துக்கள் சொல்லியுள்ளன. அவையாவன:  
- நட்புப் பிரிவினை (மித்ர பேதம்) - நட்பைப் பிரிக்கை (Mitra-bheda)
- நட்புப் பேறு - (மித்ர லாபம்) - நட்பைப் பெறுகை (Mitra-samprāpti)
- நட்பு வேறுபாடு (சுஹ்ருத பேதம்) - பகை நட்டல், அடுத்துக் கெடுக்கை (Kākolūkīyam)
- இழப்பு (விக்ரஹம்) - பெற்றதை இழக்கை (Labdhapraṇāśam)
- ஆராயாது செய்கை/அடாவடியான செயல் (Aparīkṣitakārakaṃ)
# பஞ்சதந்திரம்

## பஞ்சதந்திரக் கதைகளுக்கான வரலாற்றுக் கதை

தென்னிந்தியாவில் மகிலாரோப்பொயம் என்று ஒரு நகரம் இருந்தது. அந்த நகரத்தில் அமரசக்தி எனும் ஒரு மன்னன் ஆண்டு வந்தான். அம்மன்னனுக்கு பகுசக்தி, உக்கிரசக்தி, அனந்த சக்தி எனும் மூன்று மகன்கள் இருந்தனர். இவர்கள் மூவருமே முட்டாள்கள், குறும்புக்காரர்கள், தொல்லை தருபவர்கள். இவர்களுக்குக் கல்வி பயில்வதில் சிறிது கூட ஆர்வமோ, ஆசையோ கிடையாது.  
மன்னன் அமரசக்தி தனது மகன்களின் இந்த தீயகுணங்களைக் கண்டு மனம் வெதும்பினான். தன் மகன்கள் கல்வி கற்கவில்லையே எனக் கவலையில் ஆழ்ந்தான். இந்தக் கவலையை ஒரு நாள் அரசவையில் வெளியிட்டு மனம் வருந்தினான். அரசனின் வருத்தத்தை அறிந்து சபையினர் அனைவரும் அமைதியாக இருந்தனர்.  
இந்நிலையில் விஷ்ணு சர்மா என்கிற ஒரு பண்டிதர், “அரச குமாரர்களை என்னிடம் விட்டு விடுங்கள். ஆறே மாதங்களுக்குள் நான் அவர்களுக்கு அரசியல் குறித்த இரகசியங்களை எல்லாம் கற்பித்து விடுகிறேன்” என்றார்.  
மன்னன் அமரசக்தியும் இதற்கு ஒப்புக் கொண்டான். மூன்று அரச குமாரர்களும் விஷ்ணு சர்மாவிடம் ஒப்படைக்கப்பட்டனர்.  
விஷ்ணு சர்மா அந்த மூன்று அரச குமாரர்களையும் தன் வீட்டிற்கு அழைத்துச் சென்றார். அவர்களுக்கு எளிமையாகப் புரிந்து கொள்ளும்படியான, அவர்களது மனத்தைக் கவரும் கதைகளைக் கூறினார். அந்தக் கதைகள் அனைத்தும் சுவையாக இருந்தன. அவற்றை அரச குமாரர்கள் மகிழ்ச்சியுடன் கேட்டனர். இந்தக் கதைகள் மூலமாக விஷ்ணு சர்மா அவர்களுக்கு அரசியல் பற்றிய உத்திகளையும், இரகசியங்களையும் சொல்லிக் கொடுத்தார். ஆறு மாதங்களுக்குள்ளாக முன்று அரச குமாரர்களும் அரசியலில் தேர்ச்சி பெற்றவர்களாக அரண்மனைக்குத் திரும்பிச் சென்றனர்.  
விஷ்ணு சர்மா அரச குமாரர்களுக்குச் சொன்ன கதைகள் “பஞ்ச தந்திரக் கதைகள்” என அழைக்கப்படுகின்றன.
# பஞ்சதந்திரம்

## பஞ்சதந்திரக் கதைத் தொகுப்புகள்

பஞ்சதந்திரக் கதைத் தொகுப்பில் முதல் பாகத்தில் 34 கதைகள், இரண்டாம் பாகத்தில் 10 கதைகள், மூன்றாம் பாகத்தில் 18 கதைகள், நான்காம் பாகத்தில் 13 கதைகள், ஐந்தாம் பாகத்தில் 12 கதைகள் இருக்கின்றன. ஒவ்வொரு பாகத்திலும் வரும் முதல் கதைதான் அந்தப் பாகத்தின் முக்கியக் கதையாகும். அந்தக் கதைக்குத் துணைக்கதைகள் உள்ளன. முதல் கதையும், அதற்குத் தொடர்ச்சியாக வரும் துணைக்கதைகளும், கடைசியில் முதல் கதையின் முடிவு என்னவாயிற்று என்பதைக் கூறுவதாகவே அமைக்கப்பட்டிருக்கும்.
# பஞ்சதந்திரம்

## பஞ்சதந்திரக் கதைப் பாத்திரங்கள்

பஞ்சதந்திரக் கதையின் பாத்திரங்கள் பெரும்பான்மையாக மிருகங்கள் அல்லது பறவைகளாகவே இருக்கின்றன. இருப்பினும் இப்பாத்திரங்கள் கதைக்குச் சுவையூட்டுவதாகவே இருக்கின்றன.
முதலாவதாக வரும் மித்திரபேதம் என்னும் நட்புப் பிரித்தலில் இடம்பெறும் 'சிங்கம் எருதின் ஒலி கேட்டு மயங்கியது' கதையின் பாத்திரங்கள்:-
1.மகிழாருப்பியம் என்ற பட்டண வணிகன் வர்த்தமானன்
2.சஞ்சீவகன்,நந்தகன் எனும் எருதுகள்.
3.பிங்களன் எனும் சிங்கம்
4.பிங்களனின் மந்திரிகுமாரர்களாகிய கரடகன், தமனன் எனூம் நரிகள்
5.(குரங்கு ஆப்பைப் பிடுங்கின கதையின்)மகததேச ஸுதத்தன்
6.ஆப்பை பிடுங்கிய குரங்கு
7.சந்நியாசி தேவசர்மா,திருடன் ஆஷாடபூதி,பாம்பு, மீன்,நண்டு, கொக்கு (நம்பி மோசம் போன கதை)
8.(முயல் சிங்கத்தைக் கொன்ற கதை)மதோன்மத்தன் எனும் சிங்கம்,முயல்
9.(சீலைப்பேன் மூட்டைப்பூச்சியால் மாண்ட கதை)மந்தவிசர்ப்பணி எனும் சீலைப்பேன்,டிண்டிபன் எனும் மூட்டைப்பூச்சி,அரசன்
10.(காகம் முதலானவை ஒட்டகத்தை வஞ்சனையால் கொன்ற கதை) மதோற்கடன் எனும் சிங்கம், மந்திரி காக்கை,மந்தானகன் எனும் ஒட்டகம் <ref>பஞ்சதந்திரம்-வித்வான் தாண்டவராய முதலியார்-ஜனரல் ஸப்ளைஸ் கம்பெனி-மதராஸ்-1913<\ref>
# ஸ்க்ராட்ச் (நிரலாக்க மொழி)

**ஸ்க்ராட்ச்** என்பது நிகழ்வு சார்ந்த நிரலாக்க (Event driven programming) மொழி. இம்மொழியை கொண்டு அசைவூட்டும் படங்கள், செயல்பாடுகள், கதைகள், விளையாட்டுக்கள் போன்றவற்றை உருவாக்கி மற்றவர்களுடன் பகிர்ந்துகொள்ள இயலும். இது கட்டற்ற வகையைச் சார்ந்தது. இது ஆசிரியர்கள், மாணவர்கள், பெற்றோர்கள் என அனைத்து தரப்பினரும் பயன்படுத்தும் வகையில் கற்றலை முன் நிறுத்துக்கிறது. இதைக் கொண்டு குழந்தைகள் பாடங்களை இயங்குபடம் (Animation) மூலம் எளிதில் புரிந்து கொள்ள உதவும். இதன் சமீபத்திய பதிப்பு 2.0. அனைத்து இயங்கு தளத்திலும் இயங்கும் வண்ணம் குனூ பொதுமக்கள் உரிமம் (GPLv2) மற்றும் ஸ்க்ராட்ச் மூல குறியீடு உரிமத்தின் கீழ் வழங்கப்படுகிறது.
# மூவார்

**மூவார்** <small>அல்லது</small> **பண்டார் மகாராணி** (மலாய்; ஆங்கிலம்: *Muar* <small>அல்லது</small> **Bandar Maharani** சீனம்: *麻坡*), என்பது மலேசியா, ஜொகூர், மூவார் மாவட்டத்தின் வரலாற்றுத் தலைப்பட்டினம் ஆகும். இந்த நகரம் 'பண்டார் மகாராணி' என்று தற்போது அழைக்கப் படுகிறது. இது ஓர் அரச நகரமாகும். ஜொகூர் மாநிலத்தில் ஜொகூர் பாரு, பத்து பகாட், குளுவாங் நகரங்களுக்கு அடுத்து நான்காவது பெரிய நகரமாக விளங்குகிறது.  
ஜொகூர் மாநிலத்தில் வட மேற்கே அமைந்து இருக்கும் இந்த நகரத்தின் மாவட்டமும் மூவார் என்றே அழைக்கப் படுகிறது. முன்பு இந்த நகரம் தங்காக் மாவட்டத்தின் ஒரு பகுதியாக இருந்தது. 2006-ஆம் ஆண்டிற்குப் பிறகு, மூவார் என்பது தனி நகரமாகவும், ஒரு தனி மாவட்டமாகவும் பிரகடனம் செய்யப்பட்டது.
# மூவார்

## பொது

மலேசியாவில் உள்ள மிகவும் பிரபலமான சுற்றுலாத்தலங்களில் இதுவும் ஒன்றாகும். இந்த நகர்ம் அண்மையில், சுல்தான் இப்ராகிம் சுல்தான் இசுகந்தர் அவர்களால் ஜொகூர் அரச நகரமாக அறிவிக்கப்பட்டது. இந்த நகரம் மூவார் மாவட்டம் மற்றும் புதிய தங்காக் மாவட்டம் ஆகிய மாவட்டங்களில் இரு பிரிவுகளாகப் பிரிக்கப்பட்டு உள்ளது.  
தென்கிழக்கு ஆசியாவின் தூய்மையான நகரங்களில் மூவார் நகரமும் ஒன்றாகும். 2017-ஆம் ஆண்டில், இந்த நகரத்திற்கு ஆசியான் தூய்மையான நகர வழங்கப்பட்டது.
# மூவார்

## வரலாறு

மலேசிய நகரங்களில் மூவார் நகரம் மிகவும் பழைமை வாய்ந்த நகரங்களில் ஒன்றாகக் கருதப்படுகிறது. இங்கு பல வரலாற்று பதிவுகளும், தொல்பொருள் பொருட்களும் கிடைக்கப் பெற்றுள்ளன. மலாக்கா சுல்தானகம் தொடங்குவதற்கு முன்பாகவே மூவாரின் வரலாறு தொடங்கி விட்டதாக வரலாற்று ஆய்வாளர்கள் கருதுகின்றனர். 1361-இல், மஜாபாகித் இந்துப் பேரரசின் ஒரு பகுதியாக மூவார் இருந்து உள்ளது.  
மலாக்காவைத் தோற்றுவித்தவர் பரமேசுவரா. இவர் சுமத்திரா, துமாசிக்கில் இருந்து வெளியேற்றப் பட்டதும், மலாக்காவிற்குச் சென்ற போது, இந்த மூவார் பகுதியில் கோத்தா பூரோக் எனும் இடத்தில் சில காலம் தங்கி இருந்ததாகவும் சொல்லப் படுகிறது.  
1511-இல், மலாக்காவைப் போர்த்துகீசியர்கள் கைப்பற்றியதும், மலாக்காவின் கடைசி சுல்தானாக இருந்த முகமுட் ஷா, இந்த மூவாரில் தான் தஞ்சம் அடைந்தார். மூவாரில் இருந்தவாறு முகமுட் ஷா, போர்த்துகீசியர்களை எதிர்த்துப் போராடி வந்தார்.  
மலாக்காவை ஆட்சி செய்த ஏழாவது அரசர், சுல்தான் அலாவுதீன் ரியாட் ஷாவின் (1477–1488) கல்லறையும் சேதம் அடைந்த நிலையில் இன்னும் மூவாரில் தான் இருக்கிறது. அந்தக் கல்லறையை போர்த்துகீசியர்கள் சிதைத்து விட்டனர். மலேசிய வரலாற்றுப் பதிவுகளில் மூவார் எனும் நகரம் பல இடங்களில் காணப்படுகிறது.
# மூவார்

## மூவார் போர்

மூவாரை போர்த்துகீசியர்கள் ஆட்சி செய்த போது, டச்சுக்காரர்களின் அச்சுறுத்தல்களுக்கு எதிராக போர்த்தலேசா டி மூவார் எனும் கோட்டையை இங்கு கட்டினார்கள். இரண்டாவது உலகப் போரின் போது, ஜப்பானியர்களுக்கும் பிரித்தானியர்களுக்கும் இங்கு ஒரு பெரிய போர் நடந்தது. அதை மூவார் போர் என்று அழைக்கிறார்கள்.  
1942 ஜனவரி 14-இல் இருந்து 22 வரை, மூவாருக்கு அருகாமையில் இருந்த கெமிஞ்சே, மூவார் ஆறு, பக்கிரி மலை போன்ற இடங்களில் மூவார் போர் பலமான சண்டை நடைபெற்றது. மலாயா மீது ஜப்பானியர்கள் தொடுத்த தாக்குதல்களில் இதுவே ஆகக் கடைசியான போர். இந்தப் போரில், பிரித்தானியர்களுக்கு உதவியாக இருந்த 45-வது இந்தியக் காலாட்படை ஒட்டு மொத்தமாக அழிக்கப் பட்டது.
# மூவார்

## மூவார் போர்

### புக்கிட் கெப்போங் சம்பவம்

மலாயா அவசரகாலத்தின் போது, மூவாருக்கு அருகில் இருக்கும் புக்கிட் கெப்போங் போலீஸ் நிலையத்தை மலாயா கம்யூனிஸ்டு கட்சியைச் சேர்ந்தவர்கள் சுடும் ஆயுதங்களுடன் தாக்கினர். 1950 பிப்ரவரி 23-ஆம் தேதி நடந்த அந்தத் தாக்குதலில் 26 போலீஸ்காரர்களும், அவர்களின் குடும்பத்தாரும் உயிரிழந்தனர். மலாயா கம்யூனிஸ்டு கட்சி, முன்பு மலாயா தேசிய விடுதலை இராணுவம் (*Malayan National Liberation Army*) (**MNLA**) என்று அழைக்கப்பட்டது.
# மூவார்

## மூவார் மாவட்டம்

மூவார் மாவட்டத்தின் பரப்பளவு 2346.12 சதுர கிலோமீட்டர்கள். மூவார் ஆற்றின் முகத்துவாரத்தில் அமைந்து இருக்கிறது. மலேசியத் தலைநகர் கோலாலம்பூரில் இருந்து 150 கி,மீ. தென் கிழக்கிலும், சிங்கப்பூரில் இருந்து 179 கி.மீ. வட மேற்கிலும், மலாக்கா நகரில் இருந்து 45 கி.மீ. தெற்கிலும் இருக்கிறது. மூவார் மாவட்டம், சிங்கப்பூரைப் போல இரண்டரை மடங்கு பெரிய நிலப்பகுதியைக் கொண்டது.  
மூவார் மாவட்டம் முன்பு இரு பிரிவுகளாகப் பிரிக்கப்பட்டு இருந்தது. மூவார் அல்லது பண்டார் மகாராணி என்பது ஒரு பிரிவு. லேடாங் எனும் தங்காக் என்பது மற்றொரு பிரிவு. தங்காக் ஒரு துணை மாவட்டமாக நிலை உயர்த்தப் பட்டதும், மூவார் ஒரு தனி நகராண்மைக் கழகமானது. இரண்டும் இப்போது தனித்தனியாகச் செயல் படுகின்றன.
# மூவார்

## மூவார் மாவட்டம்

### மூவார் புறநகர்

மூவார் புறநகரில் உள்ள நகரங்களும் கிராமங்களும்:
- பண்டார் மகாராணி
- சுங்கை பாலாங்
- ஸ்ரீ மெனாந்தி
- பாரிட் ஜாவா
- பாரிட் பாக்கார்
- பாக்ரி
- புக்கிட் நானிங் / ஆயர் ஈத்தாம்
- சுங்கை தெராப்
- ஜோராக் / பாகோ
- லெங்கா
- புக்கிட் கெப்போங்
# மூவார்

## மூவார் மாவட்டம்

### லேடாங் புறநகர்

லேடாங் புறநகரில் உள்ள நகரங்களும் கிராமங்களும்:
- கீசாங்
- சுங்கை மத்தி
- செரோம்
- புக்கிட் காம்பிர்
- கிரிசெக்
- பஞ்சூர்
- குண்டாங்
- கம்போங் தெராத்தாய்
- புக்கிட் செராம்பாங்
# மூவார்

## மூவார் மாவட்டம்

### மூவார் கலிடி தமிழ்ப்பள்ளி

மூவார் நகரில் ஒரு தமிழ்ப்பள்ளி உள்ளது. அதில் 108 மாணவர்கள் பயில்கிறார்கள். 15 ஆசிரியர்கள் பணியாற்றுகிறார்கள். மலேசிய கல்வி அமைச்சு 2022 சூன் 30-ஆம் தேதி வெளியிட்ட புள்ளிவிவரங்கள்.  
| JBD5080 | மூவார் | SJK(T) Jalan Khalidi | **ஜாலான் கலிடி தமிழ்ப்பள்ளி** | 84000 | மூவார் | 108 | 15 | } |
| --- | --- | --- | --- | --- | --- | --- | --- | --- |
# கு. வா. காமத்

**குண்டபூர் வாமன் காமத்** (*Kundapur Vaman Kamath*, பிறப்பு: டிசம்பர் 2, 1947) இந்தியாவில் தகவல் தொழிநுட்பத் துறையில் இரண்டாவது மிகப்பெரிய மென்பொருள் நிறுவனமான இன்ஃபோசிசு நிறுவனத்தின் சுயாதீனத் தலைவராவார்... வங்கித்துறையில் தேர்ச்சி பெற்றவரான **கே. வி. காமத்** இந்தியாவின் மிகப்பெரிய கடன் வழங்கும் வங்கியான ஐசிஐசிஐ வங்கியின் நிறைவேற்றுப் பொறுப்பல்லாத தலைவர் பதவியை வகித்துவருகிறார்.
# முந்நீர் (சொல்)

**முந்நீர்** என்னும் சொல் கடலைக் குறிக்கும். கடலில் பொழிந்து கடல் வளத்தைப் பெருக்கும் மழைநீர், ஆறு அடித்துக்கொண்டு வரும் மழைநீர், மண்ணிலிருந்து ஊறிவரும் ஊற்றுநீர் ஆகிய மூன்று நீரும் கலந்தது என்னும் கருத்துடன் முந்நீர் என்னும் சொல் உருவாக்கப்பட்டுள்ளது.
# முந்நீர் (சொல்)

## முந்நீர் சொல்லாட்சி

முந்நீர் என்னும் சொல்லைக் கையாண்டு சங்கநூல் பாடல்கள் தெரிவிக்கும் கருத்துக்கள் இங்குத் தொகுப்பாக வைக்கப்படுகின்றன. முந்நீர் என்னும் சொல் கடலைக் குறிக்கும்.
;இரண்டு வகை
- பருக முடியாத கடல் முந்நீர், பருகும் முந்நீர் இரண்டும் வெவ்வேறு.
;உப்பு-அமிழ்தம்
- முந்நீர் தரும் உப்பை அமிழ்தம் என்பர்.
;தன்மை
- முந்நீர் குளிர்ந்திருக்கும்.
- முந்நீரின் ஆழம் அளக்க முடியாதது.
- முந்நீர் நீர்மட்டத்தில் ஏற்றத்தாழ்வு இல்லை.
;முந்நீரில் செல்லல்
- முந்நீரில் செல்லத் திமிலும் நாவாய்க் கப்பல்களும் கலன்-கப்பல்களும் பயன்படுத்தப்பட்டன.
- முந்நீரில் செல்வோர் மகளிருடன் செல்வதில்லை. முந்நீர் வழக்கம் மகடூஉவோடு இல்லை
;வழிபாடு
- முந்நீரில் தோன்றும் சுடரை மக்கள் வழிபடுவர்.
- திருமால் முந்நீர் வண்ணம் கொண்டவன். திருமால் ‘திரை பாடு அவிந்த முந்நீர் போன்ற வண்ணம் கொண்டவன்
;செம்மை
- அரசன் குடிமக்களுக்கு நீதி வழங்கும்போது முந்நீரின் நடுவில் தோன்றும் ஞாயிறு போல் விளங்குவான்.
- நெடுஞ்செழியன் அவ்வாறு முறை வழங்கினான்.
;விழா
- பாண்டிய அரசன் நெடியான் முந்நீர் விழாக் கொண்டாடினான்.
- வைகை நீராட்டு விழா முந்நீர் விழா போல இருந்தது.
;முழக்கம்
- மதுரையில் முரசு முழங்கும் ஒலி முந்நீர் முழக்கம் போல இருந்தது.
;பயன்பாடு
- முந்நீரில் செல்ல உதவுவது காற்று.
- முந்நீரில் செல்லும் கப்பல்களைக் காற்று கவிழ்க்கும்.
- முந்நீரில் இரவில் செல்வோர் விளக்குச் சுடருடன் செல்வர்.
- குட்டுவன் … முந்நீர் முற்றி … பௌவம் நீங்க ஓட்டிய எஃகம்
- சேரலாதன் முந்நீர் ஓட்டிக் கடம்பு அறுத்து இமையத்து … வணங்குவில் பொறித்தான்.
- மூவேந்தரும் முந்நீரை ஏணி போல் பயன்படுத்தி வாணிகம் செய்து முன்னேறினர்.
# முந்நீர் (சொல்)

## காதலி கூறுகிறாள்

- திரை தரும் முந்நீர் வளாகம் எல்லாம் – ஞாயிறே, தேடு என்றேன்.
- முந்நீர் வெறும் மணலாக இறைப்பேன் … காற்றே! - கதிரே! – என் நலன் உண்டு துறந்தானைக் காட்டாயேல்
# முந்நீர் (சொல்)

## விளக்கத் தொடர்கள் - நிலம்

- இருள் நிற முந்நீர் வளைஇய உலகம்
- மாசு இல் வான் பரந்த முந்நீர்த் தொன்னிலம்
- விரிதிரை முந்நீர் மண்திணிக் கிடக்கை
- முழங்கு இரு முந்நீர்த் திரை
- முந்நீர் மண்டிலம் ஆதி ஆற்றா - குதிரை நடைக்கு
- முந்நீர் உடுத்த வியன் உலகு
- முந்நீர் வரைப்பகம்
- வெண்திரை முந்நீர் வளைஇய உலகம்
- இரு முந்நீர்த் துருத்தி
- திரை பொரு முந்நீர்க் கடல்
# முந்நீர் (சொல்)

## விளக்கத் தொடர்கள் – கடல்

- முழங்கு முந்நீர் … ஞாலம்
- இரு முந்நீர் … பௌவம்
- ஒலி முந்நீர்
- இரங்கும் முந்நீர் … ஊர்
# புதிய வானுறுப்புகளின் பட்டியல்

**புதிய வானுறுப்புகளின் பட்டியல்** (*List of NGC objects*) கீழே தரப்பட்டுள்ள விவர அட்டவணையில் தரப்பட்டுள்ளது. இந்த அட்டவணையில் முக்கியமாக வானில் உள்ள புதிய பொது உறுப்புகளான விண்மீன் கொத்துகள், நெபுலாக்கள்,விண்மீன் திறள்கள் ஆகியன பட்டியலிடப்பட்டுள்ளன.  
- புதிய பொதுப் பட்டியல் (1–1000)
- புதிய பொதுப் பட்டியல் (1001–2000)
- புதிய பொதுப் பட்டியல் (2001–3000)
- புதிய பொதுப் பட்டியல் (3001–4000)
- புதிய பொதுப் பட்டியல் (4001–5000)
- புதிய பொதுப் பட்டியல் (5001–6000)
- புதிய பொதுப் பட்டியல் (6001–7000)
- புதிய பொதுப் பட்டியல் (7001–7840)